Diari Oficial de la Generalitat Valenciana


Sumari del DOGV 4371, del 05-11-2002 (2002/11141)

ORDE de 30 d'octubre de 2002, de la Conselleria de Benestar Social, per la qual s'amplia el termini de presentació de justificacions de les ajudes d'equipament per a centres de servicis socials generals i centres especialitzats en el sector de la tercera edat per a l'exercici 2002.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4371

Data del DOGV
:   05-11-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/11191


Data del document
:   30-10-2002

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * suport econòmic
    * tercera edat
    * equipament social
    * ajuda pública

ORDE de 30 d'octubre de 2002, de la Conselleria de Benestar Social, per la qual s'amplia el termini de presentació de justificacions de les ajudes d'equipament per a centres de servicis socials generals i centres especialitzats en el sector de la tercera edat per a l'exercici 2002. [2002/F11958]
  
Per l'Orde de 17 de desembre de 2001, de la Conselleria de Benestar Social, es van convocar ajudes d'equipament, reforma i construcció per a centres de servicis socials generals i centres especialitzats en el sector de la tercera edat per a l'exercici 2002, establint-se en l'apartat 3 de l'article 14 que el termini màxim de justificació de les ajudes concedides per a equipament finalitzaria el 30 d'octubre de 2002. En l'article 4, apartat 5, s'establix que el termini màxim de justificació en el cas de concessió d'ajudes per a reforma i construcció és el 15 de novembre de cada exercici.
  
Donada l'existència de dos terminis de justificació diferents dins d'una mateixa orde, per a les diferents ajudes regulades en esta, és aconsellable l'ampliació del termini de justificació de les ajudes d'equipament, a una data posterior, igualant-lo al termini de justificació de les ajudes de reforma i construcció, en la mesura que no perjudica tercers.
  
Per això, en compliment del que estipula l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991 del Consell de la Generalitat Valenciana, i fent ús de les facultats que em conferix l'article 35.e) de la Llei 5/1983, de 30 de desembre, del Govern Valencià, i el Decret 138/2000, de 19 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, modificat pel Decret 212/2001, de 18 de desembre, del Govern Valencià,
  
ORDENE
  
Article 1
  
Modificar l'article 14, apartat 3, de l'Orde de 17 de desembre de 2001, de la Conselleria de Benestar Social, per la qual es regulen i es convoquen ajudes d'equipament, reforma i construcció per a centres de servicis socials generals i centres especialitzats en el sector de la tercera edat, que quedarà redactat com seguix:
  
«S'establix com a termini màxim de justificació d'estes ajudes el 15 de novembre de 2002.»
  
DISPOSICIÓ FINAL
  
La present orde entrarà en vigor el mateix dia de la seua publicació en el Diari Oficial de la Generalitat Valenciana, però els efectes seran des del sendemà a la finalització del termini de presentació de justificacions d'equipament establit en la citada orde de convocatòria.
  
Contra el present acte es podrà interposar potestativament recurs de reposició davant del mateix òrgan que l'ha dictat en el termini d'un món comptador des del dia següent a la seua publicació, o bé directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des del dia següent de la seua notificació, de conformitat amb el que disposa l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que hi puguen interposar qualsevol altre que estimen pertinent.
  
València, 30 d'octubre de 2002
  
El conseller de Benestar Social,